b'\n_START_ARTICLE_\nArizona\n_START_SECTION_\nIstorija\n_START_PARAGRAPH_\nPirmieji ind\xc4\x97nai apsigyveno Arizonoje apie 16 000-10 000 metus prie\xc5\xa1 m\xc5\xabs\xc5\xb3 er\xc4\x85. Arizona ra\xc5\xa1ytiniuose \xc5\xa1altiniuose pirm\xc4\x85 kart\xc4\x85 u\xc5\xbefiksuota pranci\xc5\xa1kono Marcos de Nicos, tyrin\xc4\x97jusio region\xc4\x85 1539 metais. Koronado ekspedicija, ie\xc5\xa1kojusi Septyni\xc5\xb3 Aukso miest\xc5\xb3, \xc4\xaf\xc5\xbeeng\xc4\x97 keliavo po Arizono teritorij\xc4\x85 1540\xe2\x80\x931542 metais. T\xc4\x97vas Eusibijus Fraciskas Kinosas XVII a. pabaigoje\xc2\xa0\xe2\x80\x93 XVIII a. prad\xc5\xbeioje vykd\xc4\x97 eil\xc4\x99 misij\xc5\xb3 \xc4\xaf Pimerij\xc4\x85 Alt\xc4\x85 (dabar pietin\xc4\x97 Arizona ir \xc5\xa1iaurin\xc4\x97 Sonora), kuri\xc5\xb3 metu ind\xc4\x97nai buvo mokomi krik\xc5\xa1\xc4\x8dionyb\xc4\x97s. Ispanija \xc4\xafk\xc5\xabr\xc4\x97 \xc4\xaftvirtinus miestus Tubak\xc4\x85 1752 metais ir Tukson\xc4\x85 1775 metais._NEWLINE_Visa \xc5\xa1iandieninio dyd\xc5\xbeio Arizonos teritorija tapo Meksikos valstyb\xc4\x97s dalimi po to, kai 1822 metais Meksika i\xc5\xa1kovojo nepriklausomyb\xc4\x99 nuo Ispanijos. Jungtin\xc4\x97s Valstijos per\xc4\x97m\xc4\x97 didel\xc4\x97s Arizonos teritorijos dalies valdym\xc4\x85 \xc4\xaf savo rankas JAV-Meksikos karo pabaigoje 1848 metais. 1853 metais Gadsdeno \xc4\xafsigijimo sutartimi JAV nusipirko i\xc5\xa1 Meksikos \xc5\xbeem\xc4\x99, esan\xc4\x8di\xc4\x85 \xc5\xbeemiau Hilos up\xc4\x97s. Arizona buvo administruojama kaip Naujosios Meksikos teritorijos dalis, kol 1863 met\xc5\xb3 vasario 24 dien\xc4\x85 ji buvo reorganizuota \xc4\xaf atskir\xc4\x85 teritorij\xc4\x85._NEWLINE_Arizona buvo oficialiai priimta \xc4\xaf S\xc4\x85jung\xc4\x85 ir tapo oficialia JAV valstija 1912 met\xc5\xb3 vasario 14 dien\xc4\x85.\n_START_SECTION_\nGeografija\n_START_PARAGRAPH_\nValstija yra JAV pietvakariuose. Ribojasi su keturiomis valstijomis: Kalifornija, Nevada, Juta, Nauj\xc4\x85ja Meksika. Pietuose, kaip JAV valstybin\xc4\x97 siena (626 km), ribojasi su Meksikos valstybe. Arizona dar vadinama Did\xc5\xbeiojo kanjono valstija ir viena i\xc5\xa1 keturi\xc5\xb3 kamp\xc5\xb3 valstija.\n_START_SECTION_\nEkonomika\n_START_PARAGRAPH_\nPagrindiniai valstijos \xc5\xbeem\xc4\x97s \xc5\xabkio produktai yra medviln\xc4\x97, salotos, kalafiorai, brokoliai, sorgai. Galvijai, ver\xc5\xa1eliai, pieno produktai yra vieni i\xc5\xa1 vertingiausi\xc5\xb3 Arizonos ferm\xc5\xb3 produkt\xc5\xb3._NEWLINE_Gamyba yra viena i\xc5\xa1 pirmaujan\xc4\x8di\xc5\xb3 valstijos ekonomikos \xc5\xa1ak\xc5\xb3. Susisiekimo, aptarnavimo \xc5\xa1akos, statybos, turizmo sektoriai yra svarb\xc5\xabs valstijos ekonomikai._NEWLINE_Arizonos valstijoje yra gausu mineral\xc5\xb3, tai molibdenas, sm\xc4\x97lis, \xc5\xbevyras, cementas. Daugiausia i\xc5\xa1 j\xc5\xb3 vario, pagal kurio i\xc5\xa1gavim\xc4\x85 valstija pirmauja \xc5\xa1alyje.'